b'\n_START_ARTICLE_\nUniverza v Barceloni\n_START_PARAGRAPH_\nUniverza v Barceloni (uradno katalonsko Universitat de Barcelona, kratica UB) je javna \xc5\xa1panska univerza s sede\xc5\xbeem v Barceloni. Ustanovljena je bila leta 1450 in zaradi svoje tradicije, kakovosti, selekcije in elitnosti velja za eno najpomembnej\xc5\xa1ih \xc5\xa1ol v \xc5\xa0paniji. Njene fakultete so razporejene po Barceloni in njenem obrobju, njena knji\xc5\xbenica pa je v \xc5\xa0paniji druga po velikosti.\n_START_SECTION_\nZgodovina\n_START_PARAGRAPH_\nV 14. stoletju je bilo v Barceloni \xc5\xbee mogo\xc4\x8de najti \xc5\xa1tevilne civilne in cerkvene \xc5\xa1ole. Kralj Mart\xc3\xadn I el Humano leta 1402 ustanovi \xc5\xa1tudijske programe, ki so potem slu\xc5\xbeili kot osnova za \xc5\xa1tudij medicine in umetnosti. Leta 1430 pa kralj Alfonso V de Arag\xc3\xb3n zdru\xc5\xbei vse univerzitetne centre in ustanovi Estudio general de Barcelona, oz. dana\xc5\xa1njo Univerzo v Barceloni. Predavanja so se izvajala v razli\xc4\x8dnih stavbah mesta: v katedrali, v Convento de Santa Catalina in v Convetno de San Francisco. Leta 1536 za\xc4\x8dnejo na ulici  La Rambla graditi novo stavbo, ki kasneje leta 1559 uradno postane prvi lasten sade\xc5\xbe oz. center univerze._NEWLINE_Leta 1715 Felipe V. naro\xc4\x8di selitev sede\xc5\xbea univerze v mesto Cervera, v zahvalo njihovim prebivalcem za podporo Felipe V de Espana med \xc5\xa0pansko nasledstveno vojno. Sede\xc5\xbe se je tam obdr\xc5\xbeal pribli\xc5\xbeno 150 let in se v 19. stoletju nato ponovno preselil nazaj v Barcelono. Postopek selitve se je za\xc4\x8del leta 1837 in je bil kon\xc4\x8dan 5 let kasneje, leta 1842. Univerza v Barceloni (zdaj \xc5\xbee uradno z imenom kot ga poznamo danes) je bila takrat edina delujo\xc4\x8da univerza v Kataloniji. _NEWLINE_Ker pa je bila stavba sede\xc5\xbea univerze v slabo vzdr\xc5\xbeevanem stanju, je bilo potrebno zgraditi nov sede\xc5\xbe. To nalogo je prevzel Elias Rogent. Dela so se za\xc4\x8dela leta 1863 in bila dokon\xc4\x8dana leta 1882. V novi zgradbi so potekala vsa predavanja, razen predavanja za medicino, ki so bila organizirana v Bolni\xc5\xa1nici Santa Cruz in nato v Klini\xc4\x8dnem centru. _NEWLINE_Leta 1932 je vlada druge \xc5\xa1panske republike univerzi podelila avtonomnost, ki je tako dobila ime Universidad Aut\xc3\xb3noma de Barcelona. S prihodom diktature generala Francisca Franca leta 1939 pa je bila ta avtonomnost preklicana, kar je pomenilo za\xc4\x8detek obdobja upadanja. Velik del profesorskega kadra je bil zamenjan s profesorji, ki so bili prista\xc5\xa1i novega re\xc5\xbeima, saj so se prej\xc5\xa1nji profesorji izselili oz. zapustili dr\xc5\xbeavo, kar pa je povzro\xc4\x8dilo intelektualno krizo._NEWLINE_Univerza v Barceloni je edina delujo\xc4\x8da univerza v Kataloniji in Balearskih otokih do leta 1936, ko se je za\xc4\x8del proces ustanovitve \xc5\xa1e ostalih dana\xc5\xa1njih univerz v tem delu \xc5\xa0panije. Isto\xc4\x8dasno pa je Univerza v Barceloni pri\xc4\x8dela s procesom \xc5\xa1irjenja in ustvarjanja novih fakultet.\n_START_SECTION_\nUniverza v Barceloni danes\n_START_PARAGRAPH_\nOktobra 2006 so odprli novo stavbo za fakultete namenjene \xc5\xa1tudiju geografije, zgodovine in filozofije. V zadnjih letih se je opravilo veliko izbolj\xc5\xa1av v ve\xc4\x8dini stavb univerze. Na\xc4\x8drtuje pa se tudi gradnja novih univerzitetnih poslopij in centrov za profesorje in raziskovanje. _NEWLINE_Univerza v Barceloni je edina \xc5\xa1panska univerza, ki se je zna\xc5\xa1la na seznamu dvestotih najbolj\xc5\xa1ih univerz sveta glede na kvaliteto izobra\xc5\xbeevanja, ki jo je opravila The Times Higher Education. Sodeluje tudi pri digitalizaciji evropske kulturne dedi\xc5\xa1\xc4\x8dine. _NEWLINE_Univerzo sestavlja 17 velikih centrov (16 fakultet in 1 doktorska \xc5\xa1ola), 106 oddelkov in \xc5\xa1e drugi predpisani centri. Vsak izmed oddelkov ima avtonomijo in lastne avtonomno delujo\xc4\x8de organe._NEWLINE_Danes Univerza v Barceloni pokriva 33\xc2\xa0% univerzitetnih prostorov v Kataloniji, Academic Ranking of World Universities (ARWU) pa jo postavlja na mesto najbolj\xc5\xa1e univerze v \xc5\xa0paniji. Aktualni rektor univerze je Joan Elias i Garcia.'